《咏燕四首 其一 营巢》
清代·戴梓

何处归来白玉堂，交梭故故弄斜阳。语陈别绪听偏苦，泥带飞花坠亦香。

情识安危轻绣幕，吟知趩𧾨避空梁。托身自结高栖穴，翠隐湘帘春草长。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。